ଅନୁଗୁଳ ମେ ୧୩(ଲୋକାଲ ୱାୟାର)ମାନସିକ ବିକାରଗ୍ରସ୍ତ ସାଙ୍ଗକୁ ଦାରିଦ୍ରର ଶିକାର ହୋଇ ଗୋଟିଏ ପରିବାରର ୪ ଜଣ ସଦସ୍ୟଙ୍କ ମଧ୍ୟରୁ ଜଣଙ୍କର ମୃତ୍ୟୁ ହୋଇଥିବା ସ୍ଥଳେ ଜଣେ ନିଖୋଜ ଆଉ ଭାଇ ଭଉଣୀ ଦୁଇ ଜଣ ଏବେ ଭଗବାନଙ୍କ ଭରଷାରେ ।
ଏପରି ଘଟଣା ଅନୁଗୁଳ ଜିଲ୍ଲାର କୌଣସି ଉପାନ୍ତ ଅଞ୍ଚଳ ନୁହେଁ ବରଂ ଖୋଦ ପୌରାଞ୍ଚଳରେ ଦେଖିବାକୁ ମିଳିଛି ।
ଅନୁଗୁଳ ପୌରପାଳିକା ଅନ୍ତର୍ଗତ ୧୬ ନମ୍ବର ୱାର୍ଡ ସୌଭାଗ୍ୟ ନଗର ଠାରେ ଏହି କରୁଣ ଘଟଣା ଦେଖି ପଡୋଶୀ ମାନଙ୍କ ଦୟାର ପାତ୍ର ସାଜିଛନ୍ତି ଏହି ପରିବାର ।
୧୬ ନମ୍ବର ୱାର୍ଡର ନିତ୍ୟାନନ୍ଦ ବେହେରା ଦୀର୍ଘ ୨୦ ବର୍ଷରୁ ଉର୍ଦ୍ଧ୍ବ କାଳ ହେଲା ବସବାସ କରି ଆସୁଥିଲେ । ତାଙ୍କର ୨ ପୁଅ ଓ ୨ ଝିଅ ଥିଲେ ।
ନିତ୍ୟାନନ୍ଦ ବେହେରା ଫରେଷ୍ଟ ଡିପାର୍ଟମେଣ୍ଟରେ ଚତୁର୍ଥ ଶ୍ରେଣୀ କର୍ମଚାରୀ ଭାବେ କାର୍ଯ୍ୟରତ ଥିଲେ । ତେବେ ନିତ୍ୟାନନ୍ଦ ଓ ତାଙ୍କ ସ୍ତ୍ରୀଙ୍କ ମୃତ୍ୟୁ ପରେ ବଡ ପୁଅ ହରି ବେହେରା ମାନସିକ ବିକାରଗ୍ରସ୍ତ ହୋଇ ଘରୁ କେଉଁଆଡ଼େ ଚାଲି ଯାଇଥିବାବେଳେ ଆଜି ଯାଏଁ ଫେରି ନାହିଁ ।
ଆଉ ଦୁଃଖର ବିଷୟ ଚତୁର୍ଥ ଭାଇ ସଦେଇ ବେହେରା ଭଲରେ ଖାଇବା ପିଇବାକୁ ନପାଇ ଦୁଇ ମାସ ପୂର୍ବରୁ ମୃତ୍ୟୁବରଣ କରିଛି । ଦ୍ୱିତୀୟ ପୁଅ ପ୍ରଫୁଲ ବେହେରା ଏବଂ ତାର ସାନ ଭଉଣୀ ସରଜିନି ବେହେରା ମାନସିକ ବିକାରଗ୍ରସ୍ତ ।
ଏଥିପାଇଁ ଖାଇବା ପିଇବା ଗଣ୍ଡେ ଦେବା ପାଇଁ ପିତାଙ୍କର ମୁତ୍ୟୁ ପରେ କେହି ନାହାନ୍ତି । ପ୍ରଫୁଲ ବେହେରାର ବୟସ ୫୦ ଥିବା ବେଳେ ସରଜିନିର ବୟସ ୪୫ ହେବ ।
ବିଡମ୍ବନାର ବିଷୟ ଏହି ପରିବାରକୁ ରାସନ କାର୍ଡ କିମ୍ବା କୌଣସି ସରକାରୀ ସୁବିଧା ମିଳୁନାହିଁ । ପଡୋଶୀ ମାନେ ଦୟା ପୂର୍ବକ କିଛି କିଛି ଖାଇବା ପାଇଁ ଦେଇ ଏହି ପରିବାରକୁ ବଞ୍ଚାଇବା ପାଇଁ ଚେଷ୍ଟା କରୁଛନ୍ତି ।
ପଡୋଶୀଙ୍କ କହିବା କଥା ଏମାନେ ନଖାଇ ମରିଯିବେ ପଛକେ କାହାକୁ ଗଣ୍ଡେ ଖାଇବା ମାଗନ୍ତି ନାହିଁ । ତାଙ୍କୁ କୌଣସି ବ୍ୟକ୍ତିି ଖାଇବାକୁ ଦେଲେ କିମ୍ବା ମାନସିକ ରୋଗର ଔଷଧ ମଧ୍ୟ ଆଣି ଦେଲେ ସେମାନେ ଖାଆନ୍ତି । କୌଣସିି ସରକାରୀ ସୁବିଧା ଏହି ପରିବାରକୁ ମିଳୁନାହିଁ ।
ଏହି ପରିବାରର ପଡୋଶୀ ମାନେ ମାନସିକ ବିକାରଗ୍ରସ୍ତ ଦୁଇ ଭାଇ ଭଉଣୀକୁ ବଞ୍ଚାଇବା ପାଇଁ କେହି କେହି ଭାତ ଦିଅନ୍ତି ତ ଆଉ କେହି କେବେ କିଛି ଚୁଡା ଦିଅନ୍ତି ।ଯଦି କୌଣସି ଦିନ ଏ ମାନଙ୍କୁ ଖାଇବାକୁ ନ ମିଳେ ଏମାନେ କାହାକୁ କିଛି ନକହି ବାହାରେ ରାସ୍ତା କଡରେ ଶୋଇ ପଡନ୍ତି ବୋଲି ଏଠିକାର ବାସୀନ୍ଦା କୁହନ୍ତି ।
ମାନବ ଅଧିକାର କର୍ମୀ ରାଜୀବ ପଟ୍ଟନାୟକ ଖବର ପାଇ ଦୁଇ ଭାଇ ଭଉଣୀ ଏବଂ ଆଖ ପାଖ ପଡୋଶୀଙ୍କ ସହ ଆଲୋଚନା କରିଛନ୍ତି । ତାଙ୍କ କହିବା ଅନୁଯାୟୀ ଏହି ପରିବାରର ଦୁଇ ସଦସ୍ୟଙ୍କୁ ସାହାଯ୍ୟ ପାଇଁ ପ୍ରଶାସନକୁ ନିବେଦନ କରା ଯିବ ।
ଏମାନଙ୍କୁ ସରକାରୀ ସ୍ତରରେ ରାସନ କାର୍ଡ ଦ୍ୱାରା କିଛି ଚାଉଳ ମିଳିଲେ ଏ ମାନେ ଖାଇ ବଞ୍ଚି ପାରିବେ । ତେବେ ପ୍ରାଥମିକତା ଦୃଷ୍ଟିରେ ଏମାନଙ୍କ ଚିକିତ୍ସାର ବନ୍ଦୋବସ୍ତ କରାଯିବାକୁ ଚେଷ୍ଟା କରାଯିବ ।
ଏ ଘଟଣା ସମ୍ପର୍କରେ ଅନୁଗୁଳ ଅନଲାଇନର ଟିମ ଜିଲ୍ଲାପାଳଙ୍କ ଦୃଷ୍ଟି ଆକର୍ଷଣ କରିଥିଲେ । ଜିଲ୍ଲାପାଳ ଏ ସମ୍ପର୍କରେ ଜାଣିବା ପରେ ଘଟଣାକୁ ଗୁରୁତ୍ୱର ସହ ନେଇ ଭାଇ ଭଉଣୀଙ୍କ ପାଇଁ ବନ୍ଦୋବସ୍ତ କରିବେ ବୋଲି ପ୍ରତିଶୃତି ଦେବା ସହ ଅନୁଗୁଳ ପୌରପାଳିକାର କିଛି ଅଧିକାରୀଙ୍କୁ ଘଟଣା ସ୍ଥଳକୁ ପଠାଇ ତୁରନ୍ତ ଭିତ୍ତିରେ ସେମାନଙ୍କୁ ୩୦୦ ଲେଖାଏଁ ଟଙ୍କା ଏବଂ ଚିକିତ୍ସାର ବନ୍ଦୋବସ୍ତ କରାଇଛନ୍ତି । ମାନସିକ ବିକାର ଓ ଦାରିଦ୍ର୍ୟର କଷାଘାତରେ ଭାଇ ଭଉଣୀ ।
ପରିବାରରେ ଆହା କରିବାକୁ କେହି ନଥିବାବେଳେ ଖାଇବା ମୁଠାଏ ମଧ୍ୟ ମିଳୁନାହିଁ । ଏଭଳି ସ୍ଥିତିରେ ଜିଲ୍ଲାପାଳ ଦେଇଥିବା ନିର୍ଦେଶ କେତେଦୂର ପାଳନ ହେଉଛି ତା ଉପରେ ସମସ୍ତଙ୍କ ନଜର ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
